Diari Oficial de la Generalitat Valenciana


Sumari del DOGV 3762, del 01-06-2000 (2000/3761)

ORDRE de 5 de maig de 2000, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança per a l'any 2000 les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades per mitjà de l'Ordre de 29 de desembre de 1999, i gestionades per l'Institut Valencià de Qualitat Agroalimentària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3761


Data del document
:   05-05-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * oliva
    * oli d'oliva
    * oleïcultura
    * ajuda pública
    * suport econòmic
    * envasament
    * indústria agroalimentària
    * qualitat del producte
    * almàssera

ORDRE de 5 de maig de 2000, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança per a l'any 2000 les ajudes a les entitats que s'acullen al Programa de Qualitat de la Comunitat Valenciana per a l'oli d'oliva verge, regulades per mitjà de l'Ordre de 29 de desembre de 1999, i gestionades per l'Institut Valencià de Qualitat Agroalimentària. [2000/X3761]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests extrems depenen de la llei anual de pressupostos vigent, en aquests moments la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a la vista de la qual s'ha de complir aquella determinació pel que fa a les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Article únic
  
Les ajudes per al Programa de Qualitat de la Comunitat Valenciana per a l'oli d'oliva verge, regulades en l'Ordre de 29 de desembre de 1999, de la Conselleria d'Agricultura, Pesca i Alimentació (DOVG núm. 3.678, d'1 de febrer de 2000), es concediran en l'exercici 2000 per un import global màxim de 85.817.357 de pessetes (120.202,42 euros), a càrrec del programa 714.60, línia pressupostària 408/000/00, codi comptable 3104, d'acord amb la Llei 10/1999, de 30 de desembre, de Pressupostos de la Generalitat Valenciana per a l'exercici 2000.
  
Les ajudes es tramitaran d'acord amb les pròpies bases reguladores i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el Reglament de procediment per a la concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
DISPOSICIÓ ADDICIONAL
  
El termini de presentació de les sol·licituds d'ajuda per a l'exercici present serà de 20 dies hàbils a partir de la data de la publicació d'aquesta ordre.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de maig de 2000
  
La consellera d'Agricultura, Pesca i Alimentació,